Ivo Josipović

Ivo Josipović (Zagreb, 28. augusta 1957.) jeste hrvatski političar, treći po redu predsjednik Hrvatske, Univerzitetski profesor i kompozitor. Izabran je 2010. za trećeg predsjednika Hrvatske. Na mjestu predsjednika zamijenila ga je Kolinda Grabar-Kitarović 2015. Jedan je od osnivača političke stranke lijevog centra "Naprijed Hrvatska - progresivni savez".Ivo Josipović osniva novu stranku  pristupljeno 31. maja 2015.

Politička karijera
Član je SKH-a od 1980. godine i učestvovao je u njegovoj transformaciji tokom demokratskih promjena. Godine 1994. napušta politiku te se u potpunosti posvećuje pravu i umjetnosti. Na poziv Ivice Račana 2003. godine se vraća u politiku, postaje nezavisni zastupnik SDP-a u Hrvatskom saboru  i potpredsjednik Kluba zastupnika SDP-a. U mandatu od 2005. bio je zastupnik u Gradskoj skupštini Grada Zagreba. 2007. godine ponovno je izabran u Hrvatski sabor. U Saboru je radio u odborima za zakonodavstvo, pravosuđe i Ustav, poslovnik i politički sistem te bio član Komisije za odlučivanje o sukobu interesa.

Predsjednički izbori
Kandidaturu za predsjednika republike u ime SDP-a osvojio je 12. jula 2009. na unutarstranačkim izborima pobijedivši protivkandidata Ljubu Jurčića sa rezultatom 65%-35%.http://www.liderpress.hr/default.aspx?sid=79982http://www.voanews.com/croatian/archive/2009-07/2009-07-12-voa7.cfm
U anketama uoči prvog kruga izbora za predsjednika države 2009. je uvjerljivo vodio, te je, 27. decembra 2009., i dobio najviše glasova (32,42%), te je zajedno s Milanom Bandićem, koji je kao nezavisni kandidat bio na drugom mjestu (14,83%), izborio ulaz u drugi krug.

U drugom krugu izbora, 10. januara 2010., Josipović je izabran za trećeg hrvatskog predsjednika s osvojenih 60,26% glasova.

Predsjednički mandat
mini|Josipović sa hrvatskim članom predsjedništva Bosne i Hercegovine Draganom Čovićem 2014.

Prvi grad koji je posjetio kao novoizabrani predsjednik bio je Zadar, 22. januara. Tom prilikom je bio na obilježavanju "akcije Maslenica".
23. januara posjetio je Sinj. U razgovoru sa alkarima izrazio mogućnost da Predsjednik Republike opet bude pokrovitelj Alke.http://www.sbiportal.hr/slavonski-brod/rss/44035

Ceremonija svečane predsjedničke zakletve održala se 18. februara 2010. na Trgu sv. Marka u Zagrebu, a na dužnost je stupio u ponoć 19. februara.

Kritike
Andrija Hebrang je upozorio da Josipović svojim izjavama u Sarajevu, 14. i 15. aprila 2010. uvodi Hrvatsku u „red svjetskih agresora.“Jarić Dauenhauer, Nenad. »Hebrang: Josipović je Hrvatsku uveo u red svjetskih agresora!« // Jutarnji list, četvrtak, 15. aprila 2010., URL: http://www.jutarnji.hr   Naime, Josipović se za vrijeme službene posjete Bosni i Hercegovini izvinio za pokušaje Hrvatske da podijeli BiH tokom rata u Bosni i Hercegovini. Također se u toj državi poklonio žrtvama masakra u Ahmićima i pokolja u Križančevom Selu.

Citati

Pravna i muzička karijera
Godine 1980. je završio studij prava na Pravnom fakultetu Univerziteta u Zagrebu, a zatim studij komponovanja na Muzičkoj akademiji u Zagrebu (Stanko Horvat, 1983.). Autor je šezdesetak naučnih i stručnih radova s područja krivičnog i međunarodnog krivičnog prava, te saradnik u više zakonskih projekata. Vanredni je profesor na Pravnom fakultetu u Zagrebu i gost predavač na domaćim i inostranim fakultetima. Zastupao je Hrvatsku pred međunarodnim sudovima (suzastupnik RH pri Međunarodnom sudu u Haagu) i učestvovao na više međunarodnih konferencija.

Nagrade i priznanja na polju muzike
Nagrada Rektora Univerziteta u Zagrebu (najbolji student na Pravnom fakultetu, 1978.) 
Nagrada Sedam sekretara SKOJ-a za umjetnost, za kompozicije "Varijacije za glasovir " i "Passacaglia za gudače" (1981.)
Nagrada Evropske radijske unije (EBU) za kompoziciju "Samba da camera", za gudački orkestar (1985.)
Prva nagrada žirija i prva nagrada publike na Međunarodnom takmičenju Muzičke omladine za kompoziciju "Samba da camera", za gudački orkestar (1985.)
Nagrada Pajo Kolarić za kompoziciju "Drmeš za Pendereckog" (1987.)
Odlikovanje Reda Danice hrvatske s likom Marka Marulića (1999.)
Diskografska nagrada Porin za kompoziciju "Samba da camera", za gudački orkestar (1999.)
Diskografska nagrada "Porin" za kompoziciju "Hiljadu lotosa", za mješoviti hor i instrumentalni ansambl (2000.)
Nagrada Ministarstva kulture RH za muzičko stvaralaštvo, za kompoziciju "Tuba ludens", za tubu i orkestar (2002.)
Nagrada Boris Papandopulo Hrvatskog društva kompozitora za kompoziciju "Tuba ludens", za tubu i orkestar (2002.)

Ostala priznanja i nagrade
Čitaoci i uredništvo banjalučkih Nezavisnih novina  proglasili su  Ivu Josipovića osobom godine.

Privatni život
Josipović je porijeklom iz Baške Vode odakle su se njegovi roditelji Ante i Milica doselili u Zagreb.Članak u Slobodnoj Dalmaciji od 24. aprila 2009. Oženjen je Tatjanom Josipović, univerzitetskom profesoricom prava, s kojom ima kćerku Lanu.

Reference

Vanjski linkovi

Službene stranice Ive Josipovića
Novosti o predsjedničkim izborima
Ivo Josipović na službenim stranicama Hrvatskog Sabora
Ivo Josipović na službenim stranicama Hrvatskog društva kompozitora
Spisak djela I. Josipovića na službenim stranicama Hrvatskog društva kompozitora

Kategorija:Rođeni 1957.
Kategorija:Biografije, Zagreb
Kategorija:Hrvatski pravnici
Kategorija:Hrvatski političari
Kategorija:Hrvatski kompozitori
Kategorija:Živi ljudi